S-260/2007

Mál þetta, sem þingfest var þann 14. júní sl. og dómtekið sama dag, var höfðað með ákæru lögreglustjórans á Selfossi, dagsettri 23. maí 2007, á hendur S-kk-þgf B-kk-þgf, kt. 000000-0000, Langholtsvegi 48, Reykjavík, og X, kt. 000000-0000, Hverfisgötu 99a, Reykjavík,

,,a. gegn ákærða S-kk-þgf fyrir innbrot og þjófnað

með því að hafa aðfaranótt föstudagsins 22. desember 2006 í sameiningu með A-kk-þgf J-kk-þgf R-kk-þgf, kt. 000000-0000 brotist inn í Sérdeild Vallaskóla við Skólavelli á Selfossi með því að brjóta rúðu næst hurðarhúni í útihurð á vesturhlið og stela þar tölvuflatskjá, Dell fartölvu ásamt spennubreyti, Canon IXUS 65 stafrænni myndavél, HP lyklaborði, DVD spilara, svartri DVD tösku, Kodak stafrænni myndavél, Panasonic myndbandsupptökuvél, Olympus ljósmyndavél, Cannon prentara, Dell borðtölvu, Tefal grilli og ýmiskonar tölvubúnaði m.a. prenthylkjum og batteríi, samtals að verðmæti um 407.000 kr., en ákærði ásamt A-kk-þgf selfluttu hina þjófstolnu muni heim til meðákærða X í tveimur til þremur ferðum, þar sem lögregla fann þýfið við húsleit, snemma á föstudagsmorgninum.

Telst brot ákærða varða við 244. gr. almennra hegningarlaga nr. 19, 1940.

b. gegn ákærða S-kk-þgf fyrir innbrot og tilraun til þjófnaðar

með því að hafa skömmu eftir að atburðir samkvæmt ákærulið a. áttu sér stað, ásamt A-kk-þgf J-kk-þgf R-kk-þgf farið að Selinu við Engjaveg á Selfossi, brotið þar rúðu og farið inn í þeim tilgangi að leita verðmæta til þjófnaðar, en ákærði S-kk-nf og A-kk-nf J-kk-nf hurfu frá eftir að þjófavarnarkerfi fór í gang.

Telst brot ákærða varða við 244. gr. sbr. 1. mgr. 20. gr. almennra hegningarlaga nr. 19, 1940.

c. gegn ákærðu báðum fyrir fíkniefnabrot

með því að hafa haft í vörslum sínum tóbaksblandað kannabisefni, ákærði S-kk-nf 1,23 gr. og ákærði X 1,14 gr. sem lögregla fann við áðurnefnda húsleit á heimili ákærða X.

Teljast brot ákærðu varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærðu verði dæmdir til refsingar og til að sæta upptöku á framangreindum fíkniefnum (efnaskrá nr. 10725 & 10879), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Vegna ákæruliðar a. gerir B-kk-nf H-kk-nf, f.h. Sveitarfélagsins Árborgar kröfu um að ákærði verði dæmdur til að greiða skaðabætur að fjárhæð kr. 31.500.“

Ákærðu komu fyrir dóminn við þingfestingu málsins ásamt verjendum sínum. Játaði ákærði X brot sín greiðlega og gekkst undir viðurlagaákvörðun. Ákærði S-kk-nf játaði skýlaust fyrir dóminum brot sín og var hans þáttur tekinn til dóms samkvæmt 125. gr. laga um meðferð opinberra mála.

Um málavexti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Í málinu er gerð krafa um skaðabætur á hendur ákærða S-kk-þgf að fjárhæð 31.500 krónur. Ákærði var ekki inntur eftir afstöðu sinni til bótakröfunnar fyrir dómi og þar sem ekki liggja fyrir nein gögn til stuðnings kröfunni verður henni vísað frá dómi.

Samkvæmt sakavottorði hefur ákærði S-kk-nf ekki sætt refsingu áður þegar dómur þessi er uppkveðinn. Ákærði var nýorðinn fimmtán ára þegar hann framdi brot þau sem hann nú er sakfelldur fyrir.

Með hliðsjón af ungum aldri ákærða, skýlausri játningu fyrir dómi og því að honum hefur ekki verið gerð refsing áður, þykir rétt að fresta ákvörðun refsingar í tvö ár haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 1,23 grömmum af tóbaksblönduðu kannabisefni.

Með vísan til 165. gr., sbr. 164. gr., laga um meðferð opinberra mála skal ákærða S-kk-þgf gert að greiða allan sakarkostnað sem er þóknun skipaðs verjanda hans, V-kk-ef H. V-kk-ef héraðsdómslögmanns, sem þykir hæfilega ákvörðuð 85.000 krónur auk ferðakostnaðar 8.220 krónur. Hefur þá verið tekið tillit til virðisaukaskatts.

G-kk-nf Ö-kk-nf J-kk-nf sótti mál þetta af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákvörðun um refsingu ákærða, S-kk-ef B-kk-ef, skal frestað og hún niður falla að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 1,23 grömmum af tóbaksblönduðu kannabisefni.

Ákærði greiði þóknun skipaðs verjanda síns, V-kk-ef H. V-kk-ef, samtals 93.220 krónur. Hefur þá verið tekið tillit til virðisaukaskatts.

Bótakröfu B-kk-ef H-kk-ef fyrir hönd Sveitarfélagsins Árborgar að fjárhæð 31.500 krónur er vísað frá dómi.

Á-kvk-nf G-kvk-nf.